Uredba Komisije (ES) št. 1638/94

z dne 5. julija 1994

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 o tarifni in statistični nomenklaturi ter skupni carinski tarifi [1], kakor je bila nazadnje spremenjena z Uredbo Komisije (ES) št. 882/94 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ki ji dodaja dodatne pododdelke in je določena s posebnimi predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice v Prilogi k tej uredbi, uvrstiti v ustrezne oznake KN iz stolpca 2, in sicer iz utemeljitev, navedenih v stolpcu 3;

ker je primerno, da se po določbah iz člena 12(6) Uredbe Sveta (EGS) št. 2913/92 o carinskem zakoniku Skupnosti [3] imetnik za obdobje treh mesecev še naprej lahko sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi držav članic, in ki niso v skladu s pravicami, določenimi s to uredbo;

ker so ukrepi, predvideni v tej uredbi, skladni z mnenjem Oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic, in niso skladne s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. julija 1994

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 103, 22.4.1994, str. 5.

[3] UL L 302, 19.10.1992, str. 1.

--------------------------------------------------

PRILOGA

Poimenovanje blaga | Uvrstitev v oznako KN | Utemeljitev |

(1) | (2) | (3) |

1.Vmesnik v svojem lastnem ohišju, katerega glavni elementi so: vhodno/izhodne plošča, vmesniška plošča, pomnilniška plošča, nadzorna plošča (z aktivnimi in pasivnimi komponentami in monolitnimi integriranimi vezji) ter plošča za napajanje.Vmesnik skrbi za digitalni prenos podatkov med napravami za avtomatsko obdelavo podatkov v digitalnem omrežju, ki deluje pri 10 Mb/s (megabitov na sekundo). | 85178290 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 5 k poglavju 84 in besedilo oznak KN 8517, 851782 in 85178290. |

2.Povezovalni vmesnik v svojem lastnem ohišju, sestavljen iz dveh vmesnikov, povezanih s kablom, ki ga nadzoruje procesorska enota.Glavni elementi obeh vmesnikov so: vhodno/izhodna plošča, vmesniška plošča, pomnilniška plošča, nadzorna plošča (z aktivnimi in pasivnimi komponentami in monolitnimi integriranimi vezji) ter plošča za napajanje. Naprava digitalno povezuje dve omrežji z različnimi značilnostmi in tako poskrbi za prenos podatkov. | 85178290 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 5 k poglavju 84 in besedilo oznak KN 8517, 851782 in 85178290. |

3.Sprejemnik-oddajnik v svojem lastnem ohišju, katerega glavni elementi so vhodno/izhodna plošča, nadzorna plošča (z aktivnimi in pasivnimi komponentami in monolitnimi integriranimi vezji) ter vključenim napajalnikom.Naprava omogoča priključitev do štirih vmesnikov v omrežje za digitalni prenos podatkov s 50 Mb/s (megabiti na sekundo). | 85178290 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 5 k poglavju 84 in besedilo oznak KN 8517, 851782 in 85178290. |

4.Elektronski sestav, znan kot sprejemnik Pinfet, sestavljen iz naslednjih komponent: PIN fotodiode, mikrovalovnih, FET (tranzistor na poljski učinek) ojačevalnih tranzistorjev v obliki čipov, bipolarnih polprevodniških tranzistorskih čipov, debeloplastnih tiskanih uporov in kondenzatorjev v obliki čipov.Fotodioda PIN je pritrjena na podlagi, ki je pritrjena na drugi podlagi skupaj z drugimi komponentami, vse skupaj pa je zaprto v kovinsko ohišje ter povezano s kablom iz optičnih vlaken (zaključnim kablom). | 85179092 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 5(B)(b) k poglavju 85 in besedilo oznak KN 8517, 851790 in 85179092. |

5.Deli mobilnih telefonov(a)površinska filtrska enota za akustične valove s sredinsko frekvenco 45,5 MHz (± 50 kHz) in pasovno širino 340 kHz pri 3 dB (950 kHz pri 20 dB) v ohišju, katerega notranje dimenzije ne presegajo 5 x 13 x 21 mm, z ne več kot 6 priključki.Filter je izdelan v obliki pasovnoprepustnega filtra.Duši neželene signale in šume iz sosednjih kanalov. | 85299098 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo oznak KN 8529, 852990 in 85299098. |

(b)napetostno krmiljen oscilator z oscilacijsko frekvenco 915 MHz ali več pri 4,5 V, ki ne presega 890 MHz pri 1 V, v ohišju, katerega zunanje dimenzije ne presegajo 5 x 10 x 15 mm, z ne več kot 4 priključki.Oscilator generira lokalne signale, ki se pri mešanju z dohodnimi visokonapetostnimi signali lahko obdelujejo in demodulirajo v končne govorne signale. | 85299098 |

6.Endotrahealne cevke, v glavnem uporabljane z aparati za anestezijo. | 90189060 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 2b k poglavju 90 in besedilo oznak KN 9018, 901890 in 90189060. |

7.Naprava za preskušanje elektronskih komponent, sestavljena iz omarice, ki vsebuje računalo, preskuševalno glavo s kontaktno ploščo, tiskalnik, tipkovnico in monitor.Plošče tiskanega vezja, ki vsebujejo preskušane komponente, se položijo na kontaktno ploščo, kjer se preverijo. Kontakti na plošči pošljejo električni impulz vsaki komponenti na plošči tiskanega vezja. Naprava za preskušanje določi, ali so rezultati, pridobljeni na določeni komponenti, nad ali pod referenčno vrednostjo (navadno napetostjo ali frekvenco), shranjeno v pomnilnik pred začetkom preskušanja, da bi odkrili morebitne napake. | 90308190 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 3 k poglavju 90 in besedilo oznak KN 9030, 903081 in 90308190. Glej tudi pojasnjevalne opombe h kombinirani nomenklaturi v zvezi s podštevilko 90308190. |

8.Naprava za preskušanje elektronskih plošč tiskanega vezja, sestavljena iz omarice, ki vsebuje računalo, preskuševalno glavo s kontakti ali kontaktno ploščo, tiskalnik, tipkovnico in monitor.Naprava za preskušanje preveri splošno delovanje plošče tiskanega vezja. Plošča tiskanega vezja se pritrdi na kontakte ali položi na kontaktno ploščo. Naprava za preskušanje pošlje električne impulze skozi ploščo in določi, ali so rezultati, pridobljeni za ploščo, nad ali pod referenčno vrednostjo, shranjeno v pomnilnik pred začetkom preskušanja. | 90308190 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 3 k poglavju 90 in besedilo oznak KN 9030, 903081 in 90308190. Glej tudi pojasnjevalne opombe h kombinirani nomenklaturi v zvezi s podštevilko 90308190. |

--------------------------------------------------